  Майя Бывальцева Толсуре но толшоре Ижкарын биатлонъя Россилэн Кубокез понна вожвылъяськонлэн 2-тӥ но 3-тӥ люкетъёсыз ортчозы. Со сярысь ивортэмын Россиысь биатлонистъёслэн огазеяськонзылэн сайтаз. «Россилэн Кубокезлэсь люкетъёссэ ортчытыны луонлык басьтӥзы Тюмень, Чайковский, Уфа, Ижкар, Уват но Новосибирск», — верамын ивортонын. Тол сезон кутскиз шуркынмонэ улосвылкуспо ӵошатсконъёсын. Нырысетӥ люкетаз пыриськисьёсты пумиталоз Тюмень улосвыл. Кыкетӥ люкетэз Чайковскийын но Уфаын ортчоз. Куинетӥ люкетаз Ижкарын вожвылъяськозы юниоръёс но воргоронъёс. Со 19–26 толсуре ортчоз. Россилэн Кубоказ воргоронъёслэн эстафетазы 21-тӥ толсуре луоз. Соку ик Росси ӵошатсконъёс но Россилэн первенствоез улсын эстафетае потозы юниоръёс. Бызьылонъёс ортчозы 23-тӥ толсуре, 10 иськеме спринт — 25-тӥ толсуре. 21-тӥ толсуре  — эстафета 4×7,5 иськем — воргоронъёс — Россилэн Кубокез; - эстафета 4×7,5 иськем — юниоръёс — Росси ӵошатскон; 23-тӥ толсуре  — 20 иськеме бызён — воргоронъёс — Россилэн Кубокез; - 15 иськеме бызён — юниоръёс — Россилэн первенствоез; 25-тӥ толсуре  — спринт 10 иськем — воргоронъёс — Россилэн Кубокез; - спринт 10 иськем — юниоръёс — Росси ӵошатскон. Со дырегес ик Чайковскийын нылкышноос но юниоркаос ӵошатскозы. Юниоръёслэн дунневыл универсиадаязы но Европалэн первенствояз быръён вожвылъяськонъёс но Россилэн кубокезлэн 4-тӥ люкетэз ортчозы 2017-тӥ арын 5–12 толшоре. 7-тӥ толшор  — спринт 10 иськем — воргоронъёс — Россилэн Кубокез; - спринт 10 иськем — юниоръёс — Росси ӵошатскон; - спринт 7,5 иськем — нылкышноос — Россилэн Кубокез; - спринт 7,5 иськем — юниоркаос — Росси ӵошатскон; 8-тӥ толшор  — суро эстафета 2×6 иськем+2×7,5 иськем — нылкышноос, воргоронъёс; - суро эстафета 2×6 иськем+2×7,5 иськем — юниоркаос, юниоръёс; 10-тӥ толшор  — спринт 10 иськем — воргоронъёс — Россилэн Кубокез; - спринт 10 иськем — юниоръёс — Росси ӵошатскон; - спринт 7,5 иськем — нылкышноос — Россилэн Кубокез; - спринт 7,5 иськем — юниоркаос — Росси ӵошатскон; 11-тӥ толшор  — масстарт 15 иськем — воргоронъёс — Россилэн Кубокез; - масстарт 12,5 иськем — нылкышноос — Россилэн Кубокез; - масстарт 12,5 иськем — юниоръёс — Росси ӵошатскон; - масстарт 10 иськем — юниоркаос — Росси ӵошатскон. Йылпумъян ӵошатсконъёс южтолэзь пумын-оштолэзь кутсконын ортчозы. Тегъёс: Спорт Ижкар Биатлон Удмуртия Россия  